รอย อิงคไพโรจน์

พลตำรวจเอก รอย อิงคไพโรจน์ (เกิด 6 สิงหาคม พ.ศ. 2507) เป็นนายตำรวจชาวไทย ปัจจุบันเป็นรองผู้บัญชาการตำรวจแห่งชาติ

ประวัติ 
พลตำรวจเอกรอย มีชื่อเล่นว่า รอย เกิดเมื่อวันที่ 6 สิงหาคม 2507 จบการศึกษาระดับชั้นมัธยมศึกษาตอนต้นจากโรงเรียนเซนต์คาเบรียล ระดับชั้นมัธยมศึกษาตอนปลายจากโรงเรียนเตรียมอุดมศึกษา โรงเรียนเตรียมทหาร รุ่น 24 (ตท.24) โรงเรียนนายร้อยตำรวจ รุ่น 40 (นรต.40) และปริญญาตรีสาขานิติศาสตร์ หลักสูตรรัฐประศาสนศาสตรมหาบัณฑิต M.P.A มหาวิทยาลัยรามคำแหง

รับราชการ 
หลังจากจบการศึกษาจากโรงเรียนนายร้อยตำรวจ พลตำรวจเอกรอยได้เริ่มรับราชการในตำแหน่งรอง สว.ป.2 กก.7 ป., รอง สว.งานนโยบายและแผน ฝ่ายอำนวยการกองตำรวจสันติบาล ก่อนจะเลื่อนตำแหน่งขึ้นมาเรื่อย ๆ จนได้เป็นผู้ช่วยผู้บัญชาการตำรวจแห่งชาติ และรองผู้บัญชาการตำรวจแห่งชาติ

ต่อมาในการประชุมคณะกรรมการข้าราชการตำรวจ (ก.ตร.) ครั้งที่ 10/2566 เมื่อวันที่ 27 กันยายน พ.ศ. 2566 เดิมมีกระแสข่าวว่าที่ประชุมมีมติให้เลื่อนวาระการเลือกผู้บัญชาการตำรวจแห่งชาติคนใหม่สืบต่อจากพลตํารวจเอกดำรงศักดิ์ กิตติประภัสร์ ออกไปเป็นเดือนตุลาคม พร้อมกับมีมติให้พลตํารวจเอกรอยในฐานะรองผู้บัญชาการตำรวจแห่งชาติ อาวุโสลำดับที่ 1 เป็น รักษาราชการแทนผู้บัญชาการตำรวจแห่งชาติ แต่ในเวลาต่อมามีการเลือกพลตำรวจเอก ต่อศักดิ์ สุขวิมล รองผู้บัญชาการตำรวจแห่งชาติซึ่งมีอาวุโสเป็นอันดับ 4 ขึ้นเป็นผู้บัญชาการตำรวจแห่งชาติคนที่ 14

เครื่องราชอิสริยาภรณ์

อ้างอิง 

นายตำรวจชาวไทย
บุคคลจากโรงเรียนเตรียมทหาร
บุคคลจากโรงเรียนนายร้อยตำรวจ